**Εκπαιδευτικές δυνατότητες των κόμικς**

Τα κόμικς αποτελούν ένα πολύτιμο εργαλείο στα χέρια του εκπαιδευτικού, το οποίο καλλιεργεί γνωστικά τους μαθητές με διασκεδαστικό τρόπο, και παράλληλα τους ψυχαγωγεί. Σύμφωνα με τον Yang (2003), τα κυριότερα χαρακτηριστικά- δυνατότητες, που αυτά προσφέρουν στη διαδικασία μάθησης, συνοψίζονται ως ακολούθως:

* **Κίνητρα και δραστηριοποίηση:** Σύμφωνα με τονAlongi (1974), τα κόμικς αφυπνίζουν, ενεργοποιούν και παρακινούν τους μαθητές να συμμετέχουν στην εκπαιδευτική διαδικασία, κι αυτό γιατί σύμφωνα με τον Sοnes (1944), τα παιδιά έχουν μια φυσική έλξη στα κόμικς.
* **Αποδοχή:** Σύμφωνα με τονYang (2003), από τη στιγμή που τα κόμικς αποτελούν αναπόσπαστο κομμάτι του κοινωνικού πλαισίου στο οποίο μεγαλώνουν τα παιδιά, είναι ιδιαίτερα εξοικειωμένα με το συγκεκριμένο κειμενικό είδος.
* **Μονιμότητα:** Σύμφωνα με τον Williams (1995),ένας από τους σημαντικότερους λόγους, που χρησιμοποιούνται τα κόμικς στην εκπαίδευσης, είναι η οπτική μονιμότητα, που αυτά προσφέρουν, γεγονός που δίνει τη δυνατότητα ελέγχου της ροής και του ρυθμού μάθησης.
* **Εποπτεία:** Σύμφωνα με τον Versaci (2001), σε ένα κόμικς, η ιστορία εκτυλίσσεται μέσα από τις εικόνες και το κείμενο. Είναι ισχυρή η αλληλεπίδραση γραπτού και εικόνας, και ο μαθητής ταυτίζεται συναισθηματικά με τους χαρακτήρες της ιστορίας.
* **Δημοτικότητα:**  Σύμφωνα με τον Hutchinson (1949),τα κόμικς αποτελώντας σημαντικό στοιχείο της λαϊκής κουλτούρας, είναι ένα ιδιαιτέρως αγαπητό εργαλείο μάθησης για τα παιδιά, προτού καν αυτά ξεκινήσουν τη σχολική τους ζωή.
* **Διαμεσολαβητικός ρόλος:** Σύμφωνα με τονYang (2003), ο ρόλος των κόμικς είναι διαμεσολαβητικός, διότι λειτουργούν ως σκαλοπάτι στη διαδικασία μάθησης, και ευνοούν την ομαλή μετάβαση στις δυσκολότερες έννοιες.
* **Καλλιέργεια κρίσης και αναλυτικής σκέψης:** Σύμφωνα με τον Versaci (2001),μέσα από τα κόμικς οι μαθητές απαντώντας σε ερωτήματα σχετικά με την ιστορία, εξοικειώνονται με μέσα έκφρασης, όπως είναι η εικόνα και το κείμενο, επεξεργάζονται βαθύτερα νοήματα και ενδοσκοπούν.